**Ministru kabineta noteikumu projekta „Grozījumi Ministru kabineta 2007.gada 20.novembra noteikumos Nr.786 “Azartspēļu automāta, iekārtas un azartspēļu automāta spēles programmas atbilstības sertifikātā iekļaujamā informācija”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2012.gada 30.oktobra rīkojuma Nr.518 “Par koncepciju “Par azartspēļu automātu saslēgšanu vienotā tīklā”” 2.5.apakšpunkts.Ar Ministru kabineta 2010.gada 26.augusta rīkojumu Nr.513 “Par pasākumu plānu ēnu ekonomikas apkarošanai un godīgas konkurences nodrošināšanai 2010.-2013.gadam” apstiprinātā pasākumu plānā ēnu ekonomikas apkarošanai un godīgas konkurences nodrošināšanai 46.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar koncepciju “Par azartspēļu automātu saslēgšanu vienotā tīklā” (apstiprināta ar Ministru kabineta 2012.gada 30.oktobra rīkojumu Nr.518 “Par koncepciju “Par azartspēļu automātu saslēgšanu vienotā tīklā””) un Azartspēļu un izložu likuma 24.panta otro daļu ir paredzēts uzsākt vienotās azartspēļu automātu kontroles un uzraudzības sistēmas ieviešanu, kas paredz, ka no 2019.gada 1.janvāra drīkstēs ekspluatēt tikai tādus azartspēļu automātus, kuri būs pieslēgti vienotajai azartspēļu automātu kontroles un uzraudzības sistēmai vienotā tīklā. Ministru kabineta noteikumu projekts “Grozījumi Ministru kabineta 2007.gada 20.novembra noteikumos Nr.786 “Azartspēļu automāta, iekārtas un azartspēļu automāta spēles programmas atbilstības sertifikātā iekļaujamā informācija”” (turpmāk – Noteikumu projekts) paredz precizēt prasības attiecībā uz azartspēļu automāta atbilstības sertifikātā iekļaujamo informāciju, svītrojot normas par mehāniskajiem skaitītājiem.Šobrīd azartspēļu automāta atbilstības sertifikātā tiek iekļauta informācija gan par elektroniskajiem skaitītājiem, gan mehāniskajiem skaitītājiem azartspēļu automātā. Ieviešot vienoto azartspēļu automātu kontroles un uzraudzības sistēmu no 2019.gada 1.janvāra, nepieciešamos inkasācijas datus par azartspēļu automāta darbību varēs saņemt, izmantojot tikai elektroniskos skaitītājus azartspēļu automātā un inkasācijas datu uzskaitei nebūs vairāk nepieciešami mehāniskie skaitītāji azartspēļu automātā. Tādējādi vairāk nebūs nepieciešams arī veikt mehānisko skaitītāju pārbaudi un azartspēļu automāta atbilstības sertifikātā iekļaut informāciju par mehāniskajiem skaitītājiem.Noteikumu projekta 2. un 3.punkts stāsies spēkā 2019.gada 1.janvārī, vienlaicīgi ar Azartspēļu un izložu likuma 24.panta otrajā daļā noteikto, ka azartspēļu automātus drīkst ekspluatēt tikai saslēgtus tīklā vienotās azartspēļu automātu kontroles un uzraudzības sistēmā (Azartspēļu un izložu likuma Pārejas noteikumu 17.punkts).Tā kā nacionālās akreditācijas sistēmas darbība ir noteikta Ministru kabineta 2008.gada 16.decembra noteikumos Nr.1059 “Noteikumi par atbilstības novērtēšanas institūciju novērtēšanu, akreditāciju un uzraudzību”, tad Noteikumu projektā tiek precizēta informācija par sertifikācijas institūcijām, izslēdzot atsauces uz akreditācijas standartiem. |
| 3. | Projekta izstrādē iesaistītās institūcijas | Izložu un azartspēļu uzraudzības inspekcija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kapitālsabiedrības, kas organizē azartspēles (kazino un spēļu zāles, kurās tiek izvietoti azartspēļu automāti). Šobrīd Latvijā ir 11 šādi azartspēļu organizētāji. |
| 2. | Tiesiskā regulējuma ietekme uz tautsaimniecību un administratīvo slogu | Vienotās azartspēļu automātu kontroles un uzraudzības sistēmas ieviešanas un uzturēšanas izmaksas dalās divās daļās:* izmaksas Izložu un azartspēļu uzraudzības inspekcijai, kuras tiks finansētas no valsts budžeta (izmaksas ir atspoguļotas Ministru kabineta noteikumu projekta “Par vienotās azartspēļu automātu kontroles un uzraudzības sistēmas ieviešanas un uzturēšanas kārtību, sistēmā iekļaujamajiem datiem un to apmaiņas kārtību” anotācijas III sadaļā);
* izmaksas azartspēļu organizētājiem, kuras tie segs no saviem līdzekļiem. Ņemot vērā azartspēļu organizētāju lielās izmaksas vienotās azartspēļu automātu kontroles un uzraudzības sistēmas ieviešanai (apmēram 1 000 *euro* un vairāk uz vienu azartspēļu automātu, 2016.gada 10.martā tika ekspluatēti 8 760 azartspēļu automāti), azartspēļu organizētājiem tika dots piecu gadu pārejas periods (no 2014.gada līdz 2019.gadam), lai uzkrātu finanšu līdzekļus vienotās azartspēļu automātu kontroles un uzraudzības sistēmas ieviešanai (saskaņā ar koncepciju “Par azartspēļu automātu saslēgšanu vienotā tīklā” (apstiprināta ar Ministru kabineta 2012.gada 30.oktobra rīkojumu Nr.518 “Par koncepciju “Par azartspēļu automātu saslēgšanu vienotā tīklā””)).
 |
| 3. | Administratīvo izmaksu monetārs novērtējums | Administratīvo izmaksu monetārais novērtējums atspoguļots II.sadaļas otrajā punktā un koncepcijā “Par azartspēļu automātu saslēgšanu vienotā tīklā” (apstiprināta ar Ministru kabineta 2012.gada 30.oktobra rīkojumu Nr.518 “Par koncepciju “Par azartspēļu automātu saslēgšanu vienotā tīklā””). |
| 4. | Cita informācija | Nav. |

|  |
| --- |
| **IV. Tiesību aktu projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Saistībā ar Noteikumu projekta izstrādi tiks arī izstrādāti Ministru kabineta noteikumi “Par vienotās azartspēļu automātu kontroles un uzraudzības sistēmas ieviešanas un uzturēšanas kārtību, sistēmā iekļaujamajiem datiem un to apmaiņas kārtību” un veikti grozījumi šādos Ministru kabineta noteikumos:* Ministru kabineta 2006.gada 19.decembra noteikumos Nr.1043 “Azartspēļu un izložu organizācijas vienotā grāmatvedības uzskaites kārtība”, nosakot prasības inkasācijas procesā lietotajiem skaitītājiem un izmaiņām azartspēļu automātu ieņēmumu un izdevumu uzskaitē”;
* Ministru kabineta 2006.gada 27.jūnija noteikumos Nr.512 “Azartspēļu un izložu organizēšanas un uzturēšanas uzraudzības un kontroles kārtība”, nosakot prasības kazino un spēļu zāles pārbaudes kārtībai un metodēm”.
 |
| 2. | Atbildīgā institūcija | Finanšu ministrija. |
| 3. | Cita informācija | Nav. |
| **V. Tiesību aktu projekta atbilstība Latvijas Republikas starptautiskajām saistībām** |
| 1. | Saistība pret Eiropas Savienību | Noteikumu projekts šo jomu neskar. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |

|  |
| --- |
| **1.tabula. Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Noteikumu projekts šo jomu neskar. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Noteikumu projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts atbilst Ministru kabineta 2010.gada 23.februāra instrukcijas Nr.1 “Kārtība, kādā valsts pārvaldes iestādes sniedz informāciju par tehnisko noteikumu projektiem” 2.2.apakšpunkta prasībām un, saskaņā ar minēto instrukciju, par noteikumu projektu ir jāsniedz informācija Eiropas Komisijai un Eiropas Savienības dalībvalstīm. |
| Cita informācija | Nav. |

|  |
| --- |
| **2.tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
| Noteikumu projekts šo jomu neskar. |

|  |
| --- |
| **VII. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības informēšanai Noteikumu projekts publicēts Finanšu ministrijas mājaslapas sadaļā “Sabiedrības līdzdalība” un izsludināts Valsts sekretāru 2016.gada 14.aprīļa sanāksmē (VSS-306).Noteikumu projekts pieejams Ministru kabineta mājas lapā sadaļā “Tiesību aktu projekti”. |
| 2. | Sabiedrības līdzdalība projekta izstrādē | Noteikumu projekts saskaņots ar Latvijas Darba devēju konfederāciju un biedrību “Latvijas Spēļu biznesa asociācija”. |
| 3. | Sabiedrības līdzdalības rezultāti | Latvijas Darba devēju konfederācija un biedrība “Latvijas Spēļu biznesa asociācija” nesniedza iebildumus vai priekšlikumus par Noteikumu projektu. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izložu un azartspēļu uzraudzības inspekcija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Funkcijas un uzdevumi netiek grozīti. Jaunu institūciju izveide, esošo institūciju likvidācija vai reorganizācija netiek paredzēta.Noteikumu projekts tiks realizēts esošo cilvēkresursu ietvaros. |
| 3. | Cita informācija | Nav. |

*Anotācijas III sadaļa – projekts šīs jomas neskar.*

Finanšu ministre D.Reizniece-Ozola

Leite, 67095496

Liga.Leite@fm.gov.lv